સત્યનો વિરોધી શબ્દ અસત્ય છે, પણ સત્યનો વિરોધી શબ્દ સત્ય સ્વયં પણ હોઈ શકે! દુનિયાભરમાં દહેશત ફેલાવનાર આતંકી સંગઠન આઈસીસ જે રીતે ઈસ્લામ ધર્મના સત્યનું અર્થઘટન કરે છે એ કોઈ સાચા મુસલમાનને ગળે ન ઉતરે. આંતકીઓ માટે જે ધર્મનું સત્ય છે, એ માનવધર્મની દૃષ્ટિએ હળાહળ જૂઠ્ઠાણું છે. આપણો દેશ મુઠ્ઠીભર દેશદ્રોહીઓને કારણે પાયમાલ થઈ રહ્યો છે. તેમને કાં તો સત્યની સમજ નથી, અથવા અસત્યની એટલી બધી સમજ છે કે સત્યને ટૂંપો દેતાં તેમને શરમ આવતી નથી.